OpenLLM-France/wikimedia huggingface dataset:
# Francesc Peiró

Francesc Peiró fou organista de la basílica de Santa Maria de Castelló d’Empúries.
L’any 1829 es va presentar a les oposicions per obtenir el benefici segon de Santa Creu, adscrit a l’organistia de la catedral de Santa Maria de Girona. Aquestes oposicions, però, les va guanyar l’organista Baltasar Dorda.

## Referències

* 1 2 GREGORI I CIFRÉ, Josep Maria. Inventaris dels fons musicals de Catalunya. Volum 10: La Música a la Catedral de Girona. Bellaterra : Universitat Autònoma de Barcelona, Servei de Publicacions ; Barcelona : Institut d'Estudis Catalans, 2019.
# Gabriel Franco López

Gabriel Franco López (Astorga, 14 d'octubre de 1897 - Madrid, 21 de gener de 1972) va ser un economista i polític espanyol.

## Biografia

Llicenciat en Dret per la Universitat de Madrid d'on va ser professor auxiliar, es va traslladar a Alemanya i França per especialitzar-se en Ciències Econòmiques i Socials. En 1927 obté la càtedra d'Economia Política i Hisenda Pública de la Universitat de Salamanca d'on va passar a ocupar la de Múrcia.
Amb la proclamació de la Segona República Espanyola inicia la seva carrera política presentant-se a les eleccions de 1931 per Acció Republicana obtenint un escó per la circumscripció de Lleó. Després de participar en la fundació d'Izquierda Republicana tornarà a obtenir un escó per Lleó, en representació d'aquesta formació política, en les eleccions de 1936.
Va ser ministre d'Hisenda entre el 19 de febrer i el 13 de maig de 1936 al govern que presidiria el seu correligionari Manuel Azaña. Després de finalitzar la Guerra Civil espanyola es va exiliar a Mèxic, d'on va passar a Puerto Rico. En 1967 va tornar a Espanya.

## Enllaços externs

* Biografia al web sobre els carrers d'Astorga
* Fitxa del Congrés dels Diputats (castellà)
# Gabriel François Venel

Gabriel François Venel (Pézenas, 1723 - 1775) fou un químic francès.

## Biografia

Venel fou alumne de Guillaume François Rouelle a París, després fou professor de medicina a la universitat de Montpeller on també impartí classes de farmàcia i de química. L'any 1768 entrà com a membre de la Société Royale des Sciences de Montpeller. Fou inspector general d'aigües de i analitzà, juntament amb Pierre Bayen, totes les aigües minerals de França.

## Obra

La seva obra més important fou la redacció de 673 articles a la Encyclopédie de Diderot. Un dels seus principals articles fou "Chymie" (Química) de l'any 1753, de gran influència en els químics del seu temps. En ell demanava que la química tingués una revolució que la fes una ciència, com ho era en aquell moment la física. Aquesta revolució havia de ser encapçalada per un químic hàbil, entusiasta i fort que es trobés en una posició favorable, sabés treure profit d'algunes circumstàncies afortunades, despertés l'interès dels savis, primer mitjançant un to decidit i afirmatiu, i després amb raonaments si haguessin aparegut prejudicis (Encyclopédie ou dictionnaires raisonné des sciences, des arts et des métiers..., de Diderot - d'Alembert, Paris 1753, tome III, p. 409). Aquesta revolució va tenir lloc a França pocs anys després de la publicació d'aquest article i fou encapçalada per Antoine Laurent Lavoisier (1743-1794), considerat el pare de la química moderna.
Un altre article destacat fou el de la digestió on Venel l'explicava com una reacció química o, millor, com un seguit de reaccions químiques (Enc., V, 1001b, Digestion).

### Obres

* Analyse des végétaux. Recueil des savants étrangers. Vol. II (1752).
* Instructions sur l'usage de la houille, plus connue sous le nom impropre de charbon de terre (1775).
* Encyclopédie méthodique de chimie (1796).
# Fossa de les Sandwich del Sud

La fossa de les Sandwich del Sud és una profunda fossa oceànica arcuada de l'oceà Atlàntic Sud que es troba a uns 100 km a l'est de les Illes Sandwich del Sud. Està produïda per la subducció de la placa Sud-americana sota la petita placa de les Sandwich del Sud. En aquest sentit, les Illes Sandwich del Sud constitueixen un arc insular.
Es tracta de la segona fossa oceànica més profunda de l'Atlàntic, després de la fossa de Puerto Rico. Fa 965 km de llargada i la seva fondària màxima és de 8.428 metres per sota del nivell del mar.

## Referències

* Structural evolution of the Scotia Sea floor during paleogene-quaternary period (West Antarctic)
* «South Sandwich Islands, southern Atlantic Ocean». Volcano World. Oregon State University. Arxivat de l'original el 10 de juliol 2008. [Consulta: 19 novembre 2013].
* Patrick, Matthew R.; Smellie, John L.; Harris, Andrew J. L.; Wright, Robert; Dean, Ken «First recorded eruption of Mount Belinda volcano (Montagu Island), South Sandwich Islands». Bulletin of Volcanology, 67, 5, 2004, pàg. 415–422. DOI: 10.1007/s00445-004-0382-6.
# Fricassée

Una fricassée (sovint adaptat com a fricassé, masculí en català) és un tipus de plat francès que bàsicament consisteix a sofregir una carn, habitualment aviram, trossejada i amb verdures. La paraula ve del francès, que pot tenir dos orígens: del llatí vulgar frigicare (fregir), o d'un encreuament entre dos verbs francesos frire (fregir) i casser (trencar). El freginat a Catalunya i a Occitània és un plat semblant.
El plat típic es fa amb aviram, encara que també es pot substituir per altre tipus de carn blanca. Es talla a trossos i després es cou en salsa Gravy. Contemporàniament, sovint inclou altres ingredients i vegetals saltats i servits en una salsa de crema de vermut sec.

## Fricassée Cajun

Una fricassée cajun és qualsevol tipus de carn o fruits de mar cuit en una salsa feta amb un flascó de salsa rolha fosca, en general, de mateixa color que la xocolata amb llet. Com en la majoria dels plats d'ètnia cajun, també conté cebes, pebrots, api i all. Se serveix amb arròs.
# Funció d'Anger

En matemàtiques, la funció d'Anger, introduïda per C. T. Anger (1855), és una funció definida com
    $\mathbf {J} _{\nu }(z)={\frac {1}{\pi }}\int _{0}^{\pi }\cos(\nu \theta -z\sin \theta )\,d\theta$
i està estretament relacionada amb les funcions de Bessel.
La funció de Weber (també coneguda com la funció de Lommel-Weber), introduïda per H. F. Weber (1879), és una funció estretament relacionada definida com
    $\mathbf {E} _{\nu }(z)={\frac {1}{\pi }}\int _{0}^{\pi }\sin(\nu \theta -z\sin \theta )\,d\theta$
i està estretament relacionada amb les funcions de Bessel del segon tipus.

## Relació entre la funció d'Anger i la funció de Weber

Les funcions d'Anger i de Weber estan relacionades amb
    ${\begin{aligned}\sin(\pi \nu )\mathbf {J} _{\nu }(z)&=\cos(\pi \nu )\mathbf {E} _{\nu }(z)-\mathbf {E} _{-\nu }(z)\\-\sin(\pi \nu )\mathbf {E} _{\nu }(z)&=\cos(\pi \nu )\mathbf {J} _{\nu }(z)-\mathbf {J} _{-\nu }(z)\end{aligned}}$
de manera particular, si ν no és un enter, es poden expressar com a combinacions lineals entre elles. Si ν és un enter, llavors les funcions d'Anger J$_ν$ són les mateixes que les funcions de Bessel J$_ν$, i les funcions de Weber es poden expressar com a combinacions lineals finites de funcions de Struve.

## Equacions diferencials

Les funcions d'Anger i Weber són solucions de formes no homogènies de l'equació de Bessel.
    $z^{2}y^{\prime \prime }+zy^{\prime }+(z^{2}-\nu ^{2})y=0.$
Més precisament, les funcions d'Anger satisfan l'equació
    $z^{2}y^{\prime \prime }+zy^{\prime }+(z^{2}-\nu ^{2})y=(z-\nu )\sin(\pi \nu )/\pi ,$
i les funcions de Weber satisfan l'equació
    $z^{2}y^{\prime \prime }+zy^{\prime }+(z^{2}-\nu ^{2})y=-((z+\nu )+(z-\nu )\cos(\pi \nu ))/\pi .$

## Referències

* Abramowitz, Milton; Stegun, Irene Ann, eds. (1983) [June 1964]. "Chapter 12". Handbook of Mathematical Functions with Formulas, Graphs, and Mathematical Tables. Applied Mathematics Series. 55 (Ninth reprint with additional corrections of tenth original printing with corrections (December 1972); first ed.). Washington D.C.; New York: United States Department of Commerce, National Bureau of Standards; Dover Publications. p. 498. ISBN 978-0-486-61272-0. LCCN 64-60036. MR 0167642. LCCN 65-12253.
* Anger, C. T., Neueste Schr. d. Naturf. d. Ges. i. Danzig, 5 (1855) pp. 1–29
* Paris, R. B. (2010), "Anger-Weber Functions", en Olver, Frank W. J.; Lozier, Daniel M.; Boisvert, Ronald F.; Clark, Charles W., NIST Handbook of Mathematical Functions, Cambridge University Press, ISBN 978-0521192255, MR 2723248
* Prudnikov, A.P. (2001) [1994], "Anger function", en Hazewinkel, Michiel, Encyclopedia of Mathematics, Springer Science+Business Media B.V. / Kluwer Academic Publishers, ISBN 978-1-55608-010-4
* Prudnikov, A.P. (2001) [1994], "Weber function", in Hazewinkel, Michiel, Encyclopedia of Mathematics, Springer Science+Business Media B.V. / Kluwer Academic Publishers, ISBN 978-1-55608-010-4
* Watson, G.N., "A treatise on the theory of Bessel functions", 1–2, Cambridge Univ. Press (1952)
* Weber, H.F., Zurich Vierteljahresschrift, 24 (1879) pp. 33–76

## Vegeu també

* Funció de Lommel
# Frunze

«Frunze» té aquests significats:
# Frunze (Saki)

* Per a altres significats, vegeu «Frunze».
Frunze (en ucraïnès i en rus: Фрунзе) és un poble de la República Autònoma de Crimea a Ucraïna, que el 2021 tenia 2.998 habitants. Pertany al districte rural de Saki.

## Referències

* ↑ «Приказ Минкомсвязи России «О внесении изменений в Российскую систему и план нумерации, утверждённые приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Francolí del mont Camerun

El francolí del mont Camerun (Pternistis camerunensis) és una espècie d'ocell de la família dels fasiànids (Phasianidae) que habita la selva de les muntanyes del sud-oest de Camerun.
# Francolí frontnegre

El francolí frontnegre (Pternistis atrifrons) és una espècie d'ocell de la família dels fasiànids (Phasianidae) que habita la selva de muntanya del sud d'Etiòpia. Era considerat una subespècie de Pternistis castaneicollis, però actualment es considera una espècie de ple dret, arran els treballs de Töpfer et al. (2014).

## Referències

* ↑ Till Töpfer, Lars Podsiadlowski i Kai Gedeon. Rediscovery of the Black-fronted Francolin. Pternistis (castaneicollis) atrifrons (Conover, 1930) (Aves: Galliformes: Phasianidae) with notes on biology, taxonomy and conservation. Publicat a www.senckenberg.de/vertebrate-zoology on 15.vii.2014
# GPnotebook

GPnotebook és una base de dades mèdica britànica pensada per als metges de capçalera (general practitioner o GP en anglès). És una enciclopèdia digital de medicina que proporciona un recurs de referència immediat per al personal clínic de tot el món. La base de dades conté més de 30.000 pàgines d'informació i, a través d'internet, és publicada per Oxbridge Solutions Limited.

## Referències

* ↑ Selected sites for medicine Arxivat 2008-07-28 a Wayback Machine. description of site at University of Leeds library (en anglès).

## Enllaços externs

* Web oficial Arxivat 2008-01-12 a Wayback Machine.
* Dues empreses innovadores en línia milloren l'accés a la informació dels metges Arxivat 2011-05-16 a Wayback Machine.
# Gandhol

Gandhol fou un petit estat tributari protegit a l'agència de Kathiawar, presidència de Bombai.
Està format per un poble amb un tributari únic. La població el 1881 era de 191 habitants. Els ingressos eren de 200 lliures i el tribut pagat era de 10 lliures al Gaikwar de Baroda i de 16 xelins al nawab de Junagarh.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Front Nacional Democràtic de Bodoland

El Front Nacional Democràtic de Bodoland (National Democratic Front of Bodoland, NDFB) és un grup armat que persegueix obtenir la sobirania de Bodoland, la terra del poble bodo a Assam. L'organització fou creada el 3 d'octubre de 1986, a la vila Odla Khasibari vora Udalguri. Originàriament s'anomenà Bodo Security Force (BdSF) i el 1992 es va anomenar Bodoland Army, canviant el seu nom per l'actual el 1993. El fundador del grup, Ransaigra Nabla Daimari alias Ranjan Daimari, encara n'és el cap. Aquesta organització sovint és confosa amb la Bodo Liberation Tigers Force, la qual ha participat sovint en el joc polític.
Aquesta organització lluita per la sobirania de Bodoland al nord del Brahmaputra. Fou molt activa durant els anys 1990. Tenia al voltant de 1.000 combatents. El NDFB és aliat del National Socialist Council of Nagalim (IM) i comparteixen àrees d'entrenament al sud de Bhutan.
Després de l'acord del 24 de maig de 2005 amb el govern de l'Índia i el govern d'Assam, el NDFB ha mantingut l'alto el foc des de l'1 de juny de 2005. L'alto el foc ha de ser continuat per unes converses que han de resoldre definitivament el conflicte.
# Front Nacional Democràtic del Kurdistan

El Front Nacional Democràtic del Kurdistan fou una aliança de diversos partits kurds contra el règim de Bagdad, establerta l'estiu del quan 1982 els dos principals partits, el Partit Democràtic del Kurdistan i la Unió Patriòtica del Kurdistan van arribar a un acord a la vall de Pisht Ashan, al peu de la muntanya Kandil, prop de la frontera amb l'Iran, que obria el Kurdistan a tots els grups de manera que podrien operar contra els baasistes lliurement. El 6 de febrer de 1983 fins a 19 partits van proclamar un Front Patriòtic a formar en un mes, que mai fou implementat. Hi van participar diversos partits, la major part dels quals sense capacitat militar ni presència efectiva; els quatre principals partits foren:
* Partit Democràtic del Kurdistan
* Unió Patriòtica del Kurdistan
* Partit Comunista Iraquià
* Partit Socialista Kurd

## Referències

* ↑ Chaliand, Gérard. A People without a country: the Kurds and Kurdistan (en anglès), p. 221.
# Gall nival de l'Himàlaia

El gall nival de l'Himalaia (Tetraogallus himalayensis) és una espècie d'ocell de la família dels fasiànids (Phasianidae) que habita vessants rocallosos de l'Himàlaia al nord de l'Afganistan, Turquestan, nord de l'Índia i oest de la Xina.
# Funcinpec

Funcinpec és l'abreujament (en francès de: Front Uni National pour un Cambodge Indépendant, Neutre, Pacifique, et Coopératif) que es tradueix com "Front Unit Nacional per una Cambodja Independent, Neutral, Pacífica i Cooperativa". En l'actualitat governa en coalició amb el Partit Popular de Cambodja. En l'Assemblea Nacional de Cambodja tenia per 2003 26 membres, dels quals 123 van ser triats en un 20.8% de vots.
Aquest partit té per origen al príncep Norodom Sihanouk qui va ser rei fins que va abdicar en favor del seu fill Norodom Sihamoní en l'any 2004. Fins a octubre de l'any 2006 el Partit va ser liderat pel fill major de Sihanouk, el príncep Norodom Ranariddh. En l'actualitat el president del partit és Keo Puth Rasmey.
En els anys 80 el Funcinpec va formar part de la resistència armada en contra de la invasió vietnamita a Cambodja que va començar en l'any 1979 i que va precipitar la caiguda del règim dels Khmers rojos. El seu braç armat va ser conegut com l'Exèrcit Nacional de Sihanouk.
# George Bass (arqueòleg)

George Fletcher Bass (Columbia, Carolina del Sud, 9 de desembre de 1932 - College Station, Texas, 2 de març de 2021) va ser un arqueòleg nord-americà, considerat el «pare fundador de la arqueologia subaquàtica».

## Biografia

Bass va ser director de la primera campanya arqueològica que en 1960 va excavar completament un antic antic, el de Cap Gelidonya, Cap Gelidònia, en aigües turques de la mar Mediterrània.
Posteriorment va excavar pecis de la Edat del Bronze, com el Pecio d'Uluburun, l'època clàssica grega i Constantinoble. Bass va ser professor emèrit de la Texas A&M University, on posseïa una càtedra d'arqueologia subaquàtica.
En 1973 Bass va fundar l'Institute of Nautical Archaeology (INA). L'INA ha emprès algunes de les excavacions subaquàtiques més importants del segle xx, i els seus descobriments aporten noves dades sobre àrees tan diverses com els començaments del sistema de lliure comerç, la datació de l'Odisea de Homero, la cronologia de les dinasties egípcies i les cultures hel·làdiques, així com sobre la història de la tecnologia, l'economia, la música, l'art i la religió.
Va morir el 2 de març de 2021 a College Station, Texas, a l'edat de 88 anys.

## Premis

* Medalla d'or del Archaeological Institute of America
* Premi Lowel Thomas del Explorers Club
* Medalla d'or La Gorze de la National Geographic Society
* Premi del centenari de la National Geographic Society
* Medalla J.C. Harrington de la Society for Historical Archaeology
* Doctorat honoris causa de la Universitat del Bòsfor de Istanbul i de la Universitat de Liverpool
* Medalla Nacional de Ciència (Estats Units) (2002)

## Llibres

* Sota els set mars: Aventures amb l'Institute of Nautical Archaeology. Barcelona: Blume, 2006. ISBN 84-9801-131-0.
* Shipwrecks in the Bodrum Museum of Underwater Archaeology. Bodrum: Museum of Underwater Archaeology, 1996. ISBN 975-17-1605-5.
* Tesori in fons al mare. Milà: Bonzogno, 1981.
* Archaeology Beneath the Sea. Nova York: Walker, 1975. ISBN 0-8027-0477-8.
* Navi e Civiltà : Archeologia Marina. Milà: Fabri, 1974.
* A History of Seafaring Based on Underwater Archaeology. Nova York: Walker, 1972. ISBN 0-8027-0390-9.
* Cape Gelidonya: a Bronze Age Shipwreck. Filadèlfia: American Philosophical Society, 1967.

## Referències

* ↑ «George Fletcher Bass (1932-2021)». American Journal of Archaeology, 01-07-2021, pàg. 471-474. DOI: 10.3764/aja.125.3.0471 [Consulta: 1r juliol 2021].
* ↑ Wachsmann, Shelley «/Milestones_George_F_Bass George F. Bass(1932–2021)». Biblical Archaeology Review, Torador 2021, pàg. 25 [Consulta: 25 agost 2021].
* ↑ Krsitin Romey. «Underwater archaeology pioneer George Bass dies at 88» (en anglès). National Geographic, 04-03-2021.

## Enllaços externs

* Institute of Nautical Archaeology
* Lloc de l'INA
* Restes del naufragi a Cap Gelidònia
# Gai Aquil·li Tusc

Gai Aquil·li Tusc (en llatí Caius Aquillius Tuscus) va ser un magistrat romà. Pertanyia a la gens Aquíl·lia, una família romana que tenia origen patrici i plebeu.
Va ser cònsol l'any 487 aC amb Tit Sicini Sabí i va fer la guerra contra els hèrnics als que va derrotar. Per la seva victòria se li va concedir una ovació o un triomf menor segons indiquen els Fasti Capitolini.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1193.
# Gai Canini Rèbil (pretor)

Gai Canini Rèbil (en llatí Caius Caninius Rebilus) va ser un magistrat romà. Formava part de la gens Canínia i era de la família dels Rèbil.
Va ser pretor l'any 171 aC i va obtenir com a província l'illa de Sicília.

## Referències

* ↑ Titus Livi. Ab Urbe Condita XLII,28,31
# Almallutx

«Almallutx» té aquests significats:
* La possessió d'Almallutx, al terme municipal d'Escorca
** En el Llibre dels Fets, Almallutx (Almeruig) fa referència al juz' d'al-Jibāl, que correspon al terme d'Escorca
* Qualsevol dels dos jaciments arqueològics situats a les antigues terres de la possessió:
** El Jaciment arqueològic talaiòtic d'Almallutx, un conjunt arqueològic que comprèn tres santuaris i un poblat talaiòtic
** El Jaciment arqueològic islàmic d'Almallutx, un conjunt arqueològic constituït per un gran poblat islàmic de l'època de la Conquesta de Mallorca
* El Morro d'Almallutx, cim que mira cap a les terres de la possessió
# Almalafa

Almalafa és una partida d'horta del municipi de Castelló de la Plana (Plana Alta). Al llibre Tombatossals, de Josep Pascual Tirado (1930), apareix com a territori del Baró d'Almalafa.

## Límits

* Nord: amb el camí Vell de la Mar. Limita amb les partides de Gumbau i Patos.
* Sud: amb el camí de Villamargo i l'Escorredera de Vinatxell (Camí de la Tèrmica). Limita amb les partides de Villamargo i Vinatxell.
* Est: amb el camí del Serrallo (E-28 i E-27).
* Oest: amb la ronda de circumvalació entre el Camí de Sant Josep i el Camí Vell de la Mar. Limita amb el nucli urbà de Castelló.

## Etimologia

L'origen del nom és aràbic i prové de la presència musulmana en aquestes terres durant molts anys. Almalafa (popularment dit de vegades Malafa) prové del terme "al-malláha", que significa de la salina, fent referència a una salina o un terreny salabrós.

## Referències

* ↑ «Les Partides de Castelló - Seminari d'Informàtica de Castelló». Arxivat de l'original el 2013-06-12. [Consulta: 14 novembre 2013].
* ↑ Vocabulari de Tombatossals
* ↑ «Mapa de Les Partides de Castelló (PDF) - Ajuntament de Castelló». Arxivat de l'original el 2016-03-03. [Consulta: 21 novembre 2013].
* ↑ «Almalafa». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Almalafa - Les Partides de Castelló Arxivat 2014-03-22 a Wayback Machine.
# Amortidor amb plataforma estable

Un amortidor amb plataforma estable és un tipus d'amortidor utilitzat en bicicletes dissenyat per evitar la interferència amb la pedalada. Té un llindar perquè no responguin o ho facin molt poc a les oscil·lacions de força lentes provocades pel pedaleig.

## Enllaços externs

* Amortidors de plataforma estable
* Com funciona el sistema SPV Arxivat 2009-07-05 a Wayback Machine. Anglès.
* amb una forquilla de plataforma
# Amory

Amory és una població dels Estats Units a l'estat de Mississipi. Segons el cens del 2000 tenia 6.956 habitants.

## Demografia

Segons el cens del 2000, Amory tenia 6.956 habitants, 2.876 habitatges, i 1.903 famílies. La densitat de població era de 358,1 habitants per km².
Dels 2.876 habitatges en un 30,6% hi vivien nens de menys de 18 anys, en un 43,8% hi vivien parelles casades, en un 19,3% dones solteres, i en un 33,8% no eren unitats familiars. En el 31,7% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,9% tenia menys de 18 anys, un 8% entre 18 i 24, un 25% entre 25 i 44, un 22,5% de 45 a 60 i un 18,7% 65 anys o més.
L'edat mediana era de 38 anys. Per cada 100 dones de 18 o més anys hi havia 75,3 homes.
La renda mediana per habitatge era de 28.789 $ i la renda mediana per família de 37.891 $. Els homes tenien una renda mediana de 30.913 $ mentre que les dones 21.356 $. La renda per capita de la població era de 14.092 $. Entorn del 17,1% de les famílies i el 20,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Amory». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Amory». American Fact Finder. Oficina del Cens dels Estats Units, 12-01-2010.
# Ameli I d'Uzès

Ameli I (o Emili) fou un suposat bisbe d'Uzès de vers el 823 a vers el 835. No es coneix amb certesa el seu antecessor. En realitat aquest bisbe podria no haver existit, ja que la seva existència està basada en una carta datada l'any 10 del rei Lluís (Lluís el Pietós el 823) però es podria tractar de Lluís el Cec, pel qual l'any deu del seu regnat era el 911. En aquest any també està testimoniat un Ameli com a bisbe d'Uzès (vegeu Ameli II d'Uzès).

## Bibliografia

* Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).